CELEX: 32021D2074
Language: fi
Date: 2021-11-25 00:00:00
Title: Neuvoston päätös (YUTP) 2021/2074, annettu 25 päivänä marraskuuta 2021, Haagin käytännesäännöstön ja ballististen ohjusten leviämisen estämisen tukemisesta joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2017/2370 muuttamisesta

26.11.2021   
               
               
                  FI
               
               
                  Euroopan unionin virallinen lehti
               
               
                  L 421/70
               
            
         NEUVOSTON PÄÄTÖS (YUTP) 2021/2074,
         annettu 25 päivänä marraskuuta 2021,
         Haagin käytännesäännöstön ja ballististen ohjusten leviämisen estämisen tukemisesta joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2017/2370 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä joulukuuta 2017 päätöksen (YUTP) 2017/2370 (1), jolla tiettyjen hankkeiden tekninen täytäntöönpano annettiin strategisen tutkimuksen säätiölle (Fondation pour la recherche stratégique (FRS).
                  
               
                     (2)
                  
                  
                     Päätöksen (YUTP) 2017/2370 3 artiklan 3 kohdan mukaisesti rahoitussopimus strategisen tutkimuksen säätiön kanssa allekirjoitettiin 21 päivänä joulukuuta 2017. Rahoitussopimuksen voimassaolon oli määrä päättyä 21 päivänä joulukuuta 2020.
                  
               
                     (3)
                  
                  
                     Strategisen tutkimuksen säätiö pyysi 26 päivänä toukokuuta 2020 päätöksen (YUTP) 2017/2370 täytäntöönpanokauden pidennystä 20 päivään joulukuuta 2021 saakka. Pyydetty pidennys johtui covid-19-pandemiasta, ja erityisesti useiden kyseisen päätöksen 1 artiklassa tarkoitettujen toimien lykkäämisestä ja kohdemaiden kansallisten viranomaisten haluttomuudesta keskustella tällaisten toimien järjestämisestä kyseisestä pandemiasta johtuvan epävarmuuden ilmapiirin vuoksi.
                  
               
                     (4)
                  
                  
                     Neuvosto hyväksyi 20 päivänä heinäkuuta 2020 päätöksen (YUTP) 2020/1066 (2), jolla muutettiin päätöstä (YUTP) 2017/2370 ja jatkettiin sen voimassaoloa 20 päivään joulukuuta 2021.
                  
               
                     (5)
                  
                  
                     Strategisen tutkimuksen säätiö pyysi 27 päivänä syyskuuta 2021 päätöksen (YUTP) 2017/2370 voimassaolon jatkamista vielä 13 kuukaudella 21 päivään tammikuuta 2023, koska covid-19-pandemia sekä siitä johtuvat matkustusrajoitukset vaikuttavat sen suunniteltuihin toimiin edelleen.
                  
               
                     (6)
                  
                  
                     Päätöksen (YUTP) 2017/2370 1 artiklassa tarkoitettujen toimien jatkamisella ei ole 21 päivään tammikuuta 2023 saakka vaikutuksia taloudellisiin resursseihin.
                  
               
                     (7)
                  
                  
                     Päätös (YUTP) 2017/2370 olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2017/2370 5 artiklan 2 kohta seuraavasti:
            
               
                  ”2.   Tämän päätöksen voimassaolo päättyy 21 päivänä tammikuuta 2023.”
               
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 25 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               Z. POČIVALŠEK
            
         
         
            (1)  Neuvoston päätös (YUTP) 2017/2370, annettu 18 päivänä joulukuuta 2017, Haagin käytännesäännöstön ja ballististen ohjusten leviämisen estämisen tukemisesta joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 337, 19.12.2017, s. 28).
         
            (2)  Neuvoston päätös (YUTP) 2020/1066, annettu 20 päivänä heinäkuuta 2020, Haagin käytännesäännöstön ja ballististen ohjusten leviämisen estämisen tukemisesta joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2017/2370 muuttamisesta (EUVL L 234I, 21.7.2020, s. 1).